วางศิลาฤกษ์ที่จอดรถใต้ดิน สวนนาคราภิรมย์ ท่าเตียน-ลึก 3 ชั้นครึ่งจอดได้ 700 คัน
วางศิลาฤกษ์อาคารจอดรถใต้ดิน สวนนาคราภิรมย์ ท่าเตียน ริมแม่น้ำเจ้าพระยา เนื้อที่ 7.5 ไร่ จอดรถได้ 700 คัน กำหนดสร้าง 2 ปีเสร็จ วันที่ 10 ต.ค.59 ถนนมหาราช นายจิรายุ อิศรางกูร ณ อยุธยา ผู้อำนวยการสำนักงานทรัพย์สินส่วนพระมหากษัตริย์ เป็นประธานพิธีวางศิลา ฤกษ์อาคารที่จอดรถใต้ดิน สวนนาคราภิรมย์ โครงการพัฒนาพื้นที่โดยรอบพระบรมมหาราชวัง มีคณะผู้บริหารจากสำนักพระราชวัง สำนักงานทรัพย์สินฯ นายพิจิตต รัตตกุล อดีตผู้ว่าฯ กทม. ร.ต.ต.เกรียงศักดิ์ โลหะชาละ ประธานสภา กทม. นายจุมพล สำเภาพล รองผู้ว่าฯ กทม.และผู้แทนกรมธนารักษ์ เข้าร่วม,นางอรนุช อิ่มอารมณ์ หัวหน้าฝ่ายอาวุโส ฝ่ายบริหารงานอนุรักษ์ สำนักงานทรัพย์สินฯกล่าวว่า โครงการก่อสร้างอาคารจอดรถใต้ดินและปรับปรุง ภูมิทัศน์ด้านบนสวนนาคราภิรมย์และคลังราชการ เป็นความร่วมมือระหว่างสำนักพระราชวัง สำนักงานทรัพย์สินฯ กรมธนารักษ์ และกรุงเทพมหานคร มีพื้นที่รวมขนาด 7.5 ไร่ ใช้ระยะเวลาก่อสร้างประมาณ 2 ปี รูปแบบโครงการประกอบด้วย อาคารจอดรถใต้ดิน 3 ชั้นครึ่ง สามารถจอดรถยนต์ส่วนบุคคลและรถตู้หลังคาสูงได้จำนวน 700 คัน ส่วนงานปรับปรุงภูมิทัศน์ด้านบนสวนนาคราภิรมย์ จะมีการก่อสร้างอาคารประกอบย่อยระดับพื้นดิน ได้แก่ ลิฟต์ล็อบบี้ศาลาดนตรี อาคารควบคุมระบบแสงและเสียงห้องน้ำสาธารณะ จำนวน 5 หลัง งานก่อสร้างเรือนรับรองริมแม่น้ำเจ้าพระยาจำนวน 1 หลัง การปรับเปลี่ยนภูมิสถาปัตย์ระดับพื้นดินเหนืออาคารที่จอดรถ และบริเวณโดยรอบเต็มพื้นที่โครงการให้เป็นสวนสาธารณะสำหรับประชาชน และนักท่องเที่ยว รวมถึงบูรณะอาคารโบราณสถานในพื้นที่ของอาคารคลังราชการ จำนวน 5 หลังเป็นพิพิธภัณฑ์โขนในสมเด็จพระนางเจ้าฯ พระบรมราชินีนาถ.
วางศิลาฤกษ์อาคารจอดรถใต้ดิน สวนนาคราภิรมย์ ท่าเตียน ริมแม่น้ำเจ้าพระยา เนื้อที่7.5ไร่ จอดรถได้ 700คัน กำหนดสร้าง2ปีเสร็จ วันที่ 10ต.ค.59 ถนนมหาราช นายจิรายุ อิศรางกูร ณ อยุธยา ผู้อำนวยการสำนักงานทรัพย์สินส่วนพระมหากษัตริย์
ข่าวกทม.,สวนนาคราภิรมย์,ท่าเตียน,วางศิลาฤกษ์,อาคารจอดรถใต้ดิน,จิรายุ อิศรางกูร ณ อยุธยา,อรนุช อิ่มอารมณ์